ფედერიკო გარსია ლორკა

ფედერიკო გარსია ლორკა () (დ. 5 ივნისი, 1898 — გ. 19 აგვისტო, 1936)— ესპანელი პოეტი და დრამატურგი, 

დაიბადა 1898 წლის 5 ივნისს ანდალუსიის, გრანადის პროვინციის, სოფელ ფუენტე ვაკეროში. 1914 წელს ჩააბარა გრანადის უნივერსიტეტის ფილოსოფიის, ლიტერატურისა და სამართალმცოდნების ფაკულტეტზე. ამ პერიოდს უკავშირდება მისი პირველი შემოქმედებითი ნაბიჯები Impresiones y Paisajes და Libro de Poemas (თუმცა მისი დაბეჭდვა მხოლოდ 1921 წელს მოახერხა). დაუახლოვდა გრანადის მაშინდელ ინტელექტუალებს და ხელოვანებს. მასზე დიდი ზეგავლენა იქონია კომპოზიტორმა მანუელ დე ფალამ. 1919 ბინა დაიდო მადრიდის სტუდენტთა საერთო საცხოვრებელში (Residencia de Estudiante de Madrid). მადრიდში დაუახლოვდა მისი ეპოქის ისეთ გამოჩენილ ადამიანებს როგორებიც იყვნენ: ანტონიო მაჩადო, პაბლო ნერუდა, ხუან რამონ ხიმენესი და სხვ. განსაკუთრებული მეგობრული ურთიერთობა აკავშირებდა მას კატალონიერ სიურეალისტ სალვადორ დალისთან და რეჟისორ ლუის ბუნუელთან. 1929, როგორც სტიპენდიატი, ნიუ-იორკს გაემგზავრა. მისი იქაური ცხოვრება და მოღვაწეობა ასახულია Poeta en Nueva York-ში, რომელიც მისი სიკვდილის შემდეგ დაიბეჭდა. ესპანეთში დაბრუნების შემდეგ ჩამოაყალიბა მოხეტიალე სტუდენტთა თეატრი "La Barranca". შემოიარეს მთელი ესპანეთი და შემდეგ იმოგზაურეს სამხრეთ ამერიკაში. სცენაზე გააცოცხლეს გამოჩენილი ესპანელი ოსტატების შემოქმედება. 1936 წელს დაიწყო ესპანეთის სამოქალაქო ომი. ლორკა აღზევებული მემარჯვენეების სამიზნე გახდა თავისი პროგრესული აზროვნებისა და მათ მიერ მანკიერად მიჩნეული სექსუალური გამოხატულების გამო. 1936 წლის 19 აგვისტოს ფედერიკო გარსია ლორკა სასტიკად იქნა ნაწამები და დახვრეტილი ფალანგისტების მიერ.

 შემოქმედება 
 ლექსები და კრებულები 
 Impresiones y paisajes (შთაბეჭდილებები და პეიზაჟი, 1918) 
 Libro de poemas (ლექსების წიგნი, 1921) 
 Oda a Salvador Dalí (ოდა სალვატორე დალის, 1926) 
 Romancero gitano (ბოშური რომანსერო, 1928)
 Poeta en Nueva York (პოეტი ნიუ-იორკში, 1930) 
 Poema del cante jondo (პოემა კანტე ხონდოზე, 1931) 
 Llanto por Ignacio Sánchez Mejías (1935) 
 Diván del Tamarit (დივან ტამარიტი, 1936) 
 Sonetos del amor oscuro (სონეტები სიყვარულზე, 1936) 

 პიესები 
 Mariana Pineda (1927) 
 La zapatera prodigiosa (1930) 
 Retablillo de Don Cristóbal 
 El público (1930) 
 Así que pasen cinco años (ხუთი წლის შემდეგ, 1930) 
 Amor de don Perlimplín con Belisa en su jardín (დონ პერლიმპლინის სიყვარული, 1933) 
 Bodas de sangre (სისხლიანი ქორწილი, 1933) 
 Yerma (იერმა, 1934) 
 Doña Rosita la soltera o el lenguaje de las flores 
 La casa de Bernarda Alba (ბერნარდა ალბას სახლი, 1936)

 რესურსები ინტერნეტში 


სქოლიო

კატეგორია:ესპანელი მწერლები
კატეგორია:ესპანელი დრამატურგები
კატეგორია:დაბადებული 1898
კატეგორია:გარდაცვლილი 1936
კატეგორია:XX საუკუნის ესპანელი პოეტები
კატეგორია:XX საუკუნის მამაკაცი მწერლები
კატეგორია:XX საუკუნის ესპანელი დრამატურგები
კატეგორია:კოლუმბიის უნივერსიტეტის კურსდამთავრებულები
კატეგორია:ფედერიკო გარსია ლორკა
კატეგორია:ესპანურენოვანი მწერლები
კატეგორია:გალისიურენოვანი მწერლები
კატეგორია:გეი მწერლები
კატეგორია:ლგბტ დრამატურგები
კატეგორია:მოდერნისტული თეატრი
კატეგორია:გრანადის უნივერსიტეტის კურსდამთავრებულები
კატეგორია:ესპანელი მამაკაცი პოეტები
კატეგორია:ესპანელი მამაკაცი დრამატურგები
კატეგორია:მწერლები ანბანის მიხედვით
კატეგორია:ესპანურენოვანი პოეტები
კატეგორია:გეი დრამატურგები